Diari Oficial de la Generalitat Valenciana


Sumari del DOGV 4200, del 28-02-2002 (2002/1433)

Notificació a Asuán Trece, SL, de la Resolució del conseller d'Obres Públiques Urbanisme i Transports, de data 5 de desembre de 2001, per la qual no s'admet a tràmit el recurs d'alçada interposat.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4200

Data del DOGV
:   28-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1433


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Asuán Trece, SL, de la Resolució del conseller d'Obres Públiques Urbanisme i Transports, de data 5 de desembre de 2001, per la qual no s'admet a tràmit el recurs d'alçada interposat. [2002/X1433]
  
Vist l'escrit presentat pel senyor Facundo Campillo Hernández, contra la Resolució del director general d'Urbanisme i Ordenació Territorial, de 22 de setembre de 2000, per la qual es va resoldre la no-admissió a tràmit de la sol·licitud de Declaració d'Interés Comunitari promoguda per la mercantil Asuán Trece, SL, per a la construcció d'una nau industrial en la parcel·la de referència cadastral 480281000121-O, del municipi de Daya Vieja, (Alacant), i de conformitat amb els següents,
  
Antecedents de fet
  
Primer. Amb data 22 de setembre de 2000, el director general d'Urbanisme i Ordenació Territorial va adoptar la següent resolució:
  
«No admetre a tràmit la sol·licitud de Declaració d'Interés Comunitari objecte de l'expedient, i iniciar les actuacions oportunes de protecció de la legalitat urbanística atés que la nau es trobava ja edificada i tenia, segons sembla, llicència municipal que s'hauria dictat en contravenció de la legalitat vigent com es desprén de les consideracions de la present resolució».
  
Segon. Notificada l'esmentada resolució a l'entitat promotora el 26 d'octubre de 2000, el dia 12 de desembre de 2000, el senyor Facundo Campillo Hernández, enginyer tècnic industrial, presenta un escrit en resposta a l'anterior resolució en què manifesta que no existeix en 5 km al voltant sòl urbanitzable apte per a contenir la indústria i, a més, és una indústria qualificada ja que el seu ús és la fabricació de balustrades de pedra.
  
Fonaments de dret
  
Primer. L'article 110.2 de la Llei 4/1999, de 13 gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú estableix que l'error en la qualificació del recurs per part del recurrent no serà obstacle per a la seua tramitació, sempre que se'n deduïsca el vertader caràcter.
  
En aquest sentit ha d'entendre's que l'escrit presentat, en resposta a la inadmissió a tràmit resolta pel director general d'Urbanisme i Ordenació Territorial, té caràcter de recurs d'alçada, ja que la resolució objecte de recurs no esgotava la via administrativa (art. 114, Llei 30/1992).
  
Sense entrar a valorar el caràcter amb què intervé el recurrent, ja que no consta la seua representació respecte a la mercantil Asuán Trece, SL, cal manifestar que el present recurs es formula de forma extemporània atés el transcurs de més d'un mes des de la realització de la notificació (art. 115, Llei 30/1992), i s'ha de procedir de pla a la inadmissió del recurs interposat.
  
Segon. No obstant això, i als efectes merament dialèctics, cal assenyalar que les consideracions posades de manifest pel Sr. Campillo no desvirtuen el sentit de la resolució objecte de recurs, ja que la classificació urbanística dels terrenys objecte de l'actuació sol·licitada, ?no urbanitzable d'especial protecció de conformitat amb el que estableix la disposició transitòria 3a.1.B de la Llei 4/1992, de 5 de juny, del Sòl no Urbanitzable-, únicament permet aquelles obres o instal·lacions que determine el planejament expressament i excepcionalment, i no està prevista l'actuació sol·licitada.
  
Tercer. El conseller d'Obres Públiques, Urbanisme i Transports és competent per a resoldre el recurs d'alçada interposat d'acord amb el que estableix l'article 114 de la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, l'article 7 del Reglament Orgànic i Funcional de la Conselleria d'Obres Públiques, Urbanisme i Transports aprovat mitjançant Decret 110/2000, de 18 de juliol, i l'article 14.2 del Decret 77/1996, de 16 d'abril, del Consell pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació, resolc:
  
Inadmetre a tràmit el recurs d'alçada interposat pel senyor Facundo Campillo Fernández, contra la Resolució del director general d'Urbanisme i Ordenació Territorial, de 22 de setembre de 2000, per la qual es va resoldre la no-admissió a tràmit de la sol·licitud de Declaració d'Interés Comunitari promoguda per la mercantil Asuán Trece, SL, per a la construcció de nau industrial en la parcel·la de referència cadastral 480281000121-O, del municipi de Daya Vieja, (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar-hi qualsevol altre recurs que estime oportú.
  
La present notificació és transcripció exacta de la resolució original que consta en l'expedient.